Spellbreak

Spellbreak er et battle royale- og tredjepersonsskytespill utviklet og utgitt av Proletariat. Spillet ble utgitt 3. september 2020, og er tilgjengelig gratis for Windows, PlayStation 4, Xbox One og Switch. Spillet støtter crossplay (flerspiller på tvers av plattformer).

I juni 2022 kunngjorde Proletariat at Spellbreak skal legges ned 9. januar 2023. Proletariat som et selskap ble også kjøpt opp av Activision Blizzard, og skal bli en del av Blizzard Entertainment for å hjelpe med utvikling av World of Warcraft og den kommende utvidelsen, Dragonflight.

Spillopplevelse 
I stedet for å fokusere på moderne eller fremtidige gevær og teknologi som i mange populære battle royale-spill som Apex Legends og Fortnite, er det magi som er hovedtemaet i Spellbreak. I likhet med andre battle royale-spill, må spillerne løpe rundt på spillbanen og plukke opp gjenstander og våpen. Spillets våpen er «gauntlets» (engelsk, «hansker»), som spilleren kan ha opp til to av, som gir forskjellige magiske angrep basert på elementer. Spillerne kan også plukke opp andre hjelpemidler som lar dem hoppe høyere, skli raskere og ta mindre skade.

Mottakelse 
Spellbreak fikk stort sett positive tilbakemeldinger ifølge omtalesamlernettstedet Metacritic. PC-versjonen fikk en «metascore» (samlet poengsum) på 79 ut av 100, Xbox One-versjonen fikk 78, PlayStation 4-versjonen fikk 72 («blandet eller gjennomsnittlig») og Switch-versjonen mottok en samlet poengsum av 71.

Referanser

Eksterne lenker 
 
 

Battle royale-spill
Videospill fra 2020
Videospill utviklet i USA